**Likumprojekta**

**„Grozījumi likumā „Par valsts un pašvaldību kapitāla daļām un kapitālsabiedrībām” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | *Euro* ieviešanas kārtības likuma 30.panta otrā un trešā daļa un Latvijas Nacionālā *euro* ieviešanas plāna (apstiprināts ar Ministru kabineta 2013.gada 4.aprīļa rīkojumu Nr.136) „Par Latvijas Nacionālo euro ieviešanas plānu” 1. pielikuma J2.1.1 pasākums. |
| 2. | Pašreizējā situācija un problēmas | Saskaņā ar likuma „Par Latvijas Banku” 34.pantu Latvijas Republikas nacionālās naudas vienība ir lats, kurā ir 100 santīmu. Lats ir vienīgais likumīgais maksāšanas līdzeklis Latvijā. Naudaszīmju aprakstu, numurēšanu, reģistrāciju un monetāro segumu nosaka Latvijas Bankas padome. Ņemot vērā, ka ar 2014.gada 1.janvāri Latvijā plānots ieviest *euro*, ir nepieciešams veikt grozījumus likumā „Par valsts un pašvaldību kapitāla daļām un kapitālsabiedrībām”, aizstājot tajā latus ar *euro*. Saskaņā ar *Euro* ieviešanas kārtības likuma 30.panta otro daļu Ministru kabinets likumprojektus, kuros ietvertie grozījumi ir saistīti tikai ar *euro* ieviešanu Latvijas Republikā un kuru sagatavošanai nav nepieciešams zināt Padomes noteikto maiņas kursu, kā likumprojektu paketi iesniedz izskatīšanai Saeimā ne vēlāk kā 45 dienas pēc dienas, kad Padome noteikusi maiņas kursu. Šī panta trešajā daļā ir noteikts, ka Ministru kabinets likumprojektus, kuros ietvertie grozījumi ir saistīti tikai ar euro ieviešanu Latvijas Republikā un kuru sagatavošanai ir nepieciešams zināt Padomes noteikto maiņas kursu, kā likumprojektu paketi iesniedz izskatīšanai Saeimā ne vēlāk kā 100 dienas pēc dienas, kad Padome noteikusi maiņas kursu.Ministru kabineta 2013.gada gada 29.maija rīkojuma Nr.212 „Par tiesību aktu grozījumu virzību saistībā ar euro ieviešanu Latvijā” (turpmāk – MK Rīkojums) 1.punktā ir noteikts, ka Valsts kanceleja un katra ministrija savas kompetences ietvaros ne vēlāk kā līdz 2013.gada 14.jūnijam izstrādā grozījumus visos likumos saistībā ar *euro* ieviešanu, kuros ir minētas naudas summas latos, Latvijas Bankas noteiktais valūtas kurss, vai kurus citu apsvērumu dēļ tiesiskās noteiktības nodrošināšanai ir nepieciešams grozīt līdz *euro* ieviešanas dienai. Atbilstoši MK Rīkojuma 2.punktam Valsts kanceleja un katra ministrija savas kompetences ietvaros ne vēlāk kā līdz 2013.gada 18.jūnijam izstrādātos likumprojektus, kuros ietvertie grozījumi ir saistīti ar *euro* ieviešanu Latvijas Republikā, iesniedz izsludināšanai Valsts sekretāru sanāksmē ar divu nedēļu saskaņošanas termiņu (projektus, kuros nav izmantots *Euro* ieviešanas kārtības likuma 32.panta otrās daļas 2.punkts var izsludināt saīsinātā izsludināšanas un saskaņošanas kārtībā (noklusējuma saskaņojums).Saskaņā ar EIKL 32.panta otrās daļas 2.punktu Tiesību normā skaitliskā vērtība latos, kas ir noteikta ar noapaļotu skaitli (noapaļota ar precizitāti līdz 0,1; 1; 10; 100 un tamlīdzīgi), tiek aizstāta ar skaitlisko vērtību euro, to konvertējot saskaņā ar Padomes noteikto maiņas kursu un noapaļojot uz augšu vai uz leju ar precizitāti, kas nav mazāka par noapaļošanas precizitāti skaitliskajai vērtībai latos, un ir ievēroti abi šādi nosacījumi:a) tiesību norma, kurā skaitliskā vērtība tiek izteikta euro, nav personai nelabvēlīgāka par sākotnējo tiesību normu, kurā skaitliskā vērtība ir izteikta latos. Šo nosacījumu var nepiemērot tām tiesību normām, kuras nosaka soda naudas un naudas soda apmēru vai soda naudas un naudas soda apmēra intervālus un kurās tiek grozīta skaitliskā vērtība latos uz skaitlisko vērtību euro,b) tiesību normā skaitliskās vērtības latos aizstāšana ar skaitlisko vērtību euro nerada vērā ņemamu negatīvu ietekmi uz valsts budžetu.Likuma „Par valsts un pašvaldību kapitāla daļām un kapitālsabiedrībām” (turpmāk – Kapitālsabiedrības likums) 7.1panta trešās daļas 1.punktā, 61.panta trešajā daļā, 96.panta otrajā daļā, 98.21 panta otrajā daļā un 122.panta ceturtajā daļā kā maksāšanas līdzeklis ir noteikts lats. Saskaņā ar šī likuma 38.panta otro daļu un 66.panta ceturto daļu vienas valsts kapitāla daļas (akcijas) nominālvērtība ir viens lats. Kapitālsabiedrības likuma 31.panta otrajā daļā ir noteikts, ja valsts vai pašvaldības sabiedrības ar ierobežotu atbildību pamatkapitāls tiek apmaksāts ar mantisko ieguldījumu, kura kopējā vērtība nepārsniedz 10 000 latu, mantisko ieguldījumu novērtēt un atzinumu sniegt var kapitāla daļu turētājs. Atbilstoši Kapitālsabiedrības likuma10. un 11pantam: a) par valsts kapitāla daļu turētāju kapitālsabiedrībā var būt ministrijas, valsts akciju sabiedrība „Privatizācijas aģentūra” un Valsts sociālās apdrošināšanas aģentūra”; b) par pašvaldības kapitāla daļu turētāju kapitālsabiedrībā var būt pašvaldība vai institūcija, kuru par pašvaldības kapitāla daļu turētāju iecēlusi pašvaldība. Līdz ar to, lai nodrošinātu, ka ar 2014.gada 1.janvāri varētu ieviest *euro* Latvijas Republikā, ir nepieciešami grozījumi likumā „Par valsts un pašvaldību kapitāla daļām un kapitālsabiedrībām”:1) noteikt, kad kapitāla daļas turētājs var novērtēt mantisku ieguldījumu sabiedrībā ar ierobežotu atbildību, neizmantojot vērtētāju līdz noteiktai ieguldījuma vērtībai euro, kas ir jākonvertē atbilstoši EIKL 32.panta otrās daļas 2.punktam;2) precizēt vienas valsts kapitāla daļas (akcijas) vērtību euro, ievērojot EIKL 32.panta otrās daļas 2.punkta principu;3) lati kā maksāšanas līdzeklis ir jāaizstāj ar *euro.* Vienlaicīgi jānorāda, ka likumā „Par valsts un pašvaldību kapitāla daļām un kapitālsabiedrībām pārejas noteikumu 49.punktā ir noteikts, ka „2010.gadā, nosakot valsts un pašvaldību kapitālsabiedrību valdes locekļu (61.panta trešā daļa, 96.panta otrā daļa), publiski privāto kapitālsabiedrību valdes locekļu (149.2 panta pirmā daļa), kapitālsabiedrības, kurā valsts kapitālsabiedrībai, pašvaldības kapitālsabiedrībai vai publiski privātai kapitālsabiedrībai pieder visas kapitāla daļas, valdes locekļu (7.1 panta trešās daļas 1.punkts), kā arī to valsts un pašvaldību kapitālsabiedrību, kuras darbojas kā kredītiestādes vai ieguldījumu pārvaldes sabiedrības, padomes un valdes locekļu (98.17, 98.21 panta otrā daļa) mēnešalgu, tā piesaistāma Centrālās statistikas pārvaldes oficiālajā statistikas paziņojumā publicētajam valstī strādājošo iepriekšējā gada mēneša vidējās darba samaksas apmēram 2009.gada pirmajā pusgadā, kas noapaļots pilnos latos, proti, 471 latam.Tā kā minētais nosacījums atbilstoši pārejas noteikumu 49.punktam jau ir izpildīts, tad grozījumus pārejas noteikumu 49.punktā attiecībā uz lata aizstāšanu ar *euro* nav nepieciešams veikt. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Šā likumprojekta mērķis 2014.gada 1.janvārī pielāgot likumu „Par valsts un pašvaldību kapitāla daļām un kapitālsabiedrībām” un attiecīgi:1) noteikt, ka kapitāla daļas (akcijas) turētājs var novērtēt mantisku ieguldījumu kapitālsabiedrībā, neizmantojot vērtētāju, līdz 15 000 euro;2) vienas valsts kapitāla daļas (akcijas) vērtību noteikt 1 *euro* vērtībā;3) aizstāt visā likuma tekstā vārdu "lats" (attiecīgā locījumā) ar vārdu "euro" (attiecīgā locījumā). |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Sabiedrības līdzdalība likumprojekta izstrādē netika nodrošināta, jo minētais likums ir saistīts ar citu jau spēkā esošā *Euro* ieviešanas kārtības likuma izpildi. |
| 7. | Cita informācija | Likumprojektā paredzētā lata valūtas konvertācija uz *euro* neietekmēs sabiedrību, jo attiecas uz valsts un pašvaldību kapitālsabiedrībām un valsts un pašvaldību kapitāla daļu turētājiem. |

|  |  |
| --- | --- |
|  | **II. Tiesību akta projekta ietekme uz sabiedrību** |
| Projekts šo jomu neskar |

|  |  |
| --- | --- |
|

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |

Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
|  1. |  Nepieciešamie saistītie tiesību aktu projekti | 1. Ministru kabineta 2009.gada 30.jūnija noteikumi Nr.690 „Noteikumi par valsts un pašvaldības sabiedrības ar ierobežotu atbildību tipveida statūtiem”;
2. Ministru kabineta 2009.gada 30.jūnija noteikumi Nr.705 „Noteikumi par valsts un pašvaldības akciju sabiedrību tipveida statūtiem”;
3. Ministru kabineta 2004.gada 31.augusta noteikumi Nr.749 „Noteikumi par bezmantinieku kapitāla daļu pārņemšanu un pārdošanu.”
 |
|  2. |  Cita informācija |  Nav. |

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| Projekts šo jomu neskar |

|  |
| --- |
| VI. Sabiedrības līdzdalība un šīs līdzdalības rezultāti |
| Projekts šo jomu neskar |

|  |
| --- |
|   **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Ekonomikas ministrija |
|  2. |  Projekta izpildes ietekme uz pārvaldes funkcijām | Projekts šo jomu neskar. |
|  3. |  Projekta izpildes ietekme uz pārvaldes institucionālo struktūru.Jaunu institūciju izveide | Projekts šo jomu neskar. |
|  4. |  Projekta izpildes ietekme uz pārvaldes institucionālo struktūru.Esošu institūciju likvidācija | Projekts šo jomu neskar. |
|  5. |  Projekta izpildes ietekme uz pārvaldes institucionālo struktūru.Esošu institūciju reorganizācija | Projekts šo jomu neskar. |
|  6. |  Cita informācija | Nav. |

**Ministra pienākumu izpildītājs,**

**vides aizsardzības un**

**reģionālās attīstības ministrs                                E.Sprūdžs**

**Vīza: Valsts sekretārs J.Pūce**

04.07.2013. 14:00

1218

Drāke

67013162, Martins.Drake@em.gov.lv